
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2217 

13 Αυγούστου 2014 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Ρύθμιση θεμάτων πρόσληψης αναπληρωτών και ωρο¬ 
μίσθιων εκπαιδευτικών στις δομές της Ειδικής 

Αγωγής και Εκπαίδευσης. 1 

2η Τροποποίηση της αριθ. 079833/25.10.2011 (ΦΕΚ 
Β' 2366) Απόφασης των Υπουργών Οικονομικών, 
Ανάπτυξης Ανταγωνιστικότητας και Ναυτιλίας 
και Αγροτικής Ανάπτυξης και Τροφίμων «Γεωρ- 
γοπεριβαλλοντικές ενισχύσεις στο πλαίσιο ορι¬ 
σμένων δράσεων του μέτρου 2.1.4 του Προγράμ¬ 
ματος Αγροτικής Ανάπτυξης (Π.Α.Α.) 2007-2013 


Αλέξανδρος Μπαλτατζής», όπως ισχύει. 2 

ΑΠΟΦΑΣΕΙ Σ 

Αριθ. 128005 /Δ2 (1) 


Ρύθμιση θεμάτων πρόσληψης αναπληρωτών και ωρομί¬ 
σθιων εκπαιδευτικών στις δομές της Ειδικής Αγωγής 
και Εκπαίδευσης. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. τις διατάξεις: 

α. του ν.3699/2008 (ΦΕΚ 199/02.10.2008 τ.Α') «Ειδική Αγω¬ 
γή και Εκπαίδευση ατόμων με αναπηρία ή με ειδικές 
εκπαιδευτικές ανάγκες», προβλέπεται η πρόσληψη ανα¬ 
πληρωτών και ωρομισθίων σε δομές της Ειδικής Αγωγής 
και Εκπαίδευσης (ΕΑΕ) και ΚΕΔΔΥ», 

β. του ν. 3848/2010 (ΦΕΚ 71/19.05.2010 τ.Α') «Αναβάθμιση 
του ρόλου του εκπαιδευτικού-καθιέρωση κανόνων αξι¬ 
ολόγησης και αξιοκρατίας στην εκπαίδευση και λοιπές 
διατάξεις», 

γ. του άρθρου 28 παρ. 2α και 19 του ν.4186/2013 (ΦΕΚ 
193/17.09.2013 τ.Α') «Αναβάθμιση του ρόλου των εκπαιδευ- 
τικών-καθιέρωση κανόνων αξιολόγησης και αξιοκρατίας 
στην εκπαίδευση και λοιπές διατάξεις». 

2. Το Π.Δ 89/2014 (ΦΕΚ 134/10.06.2014 τ.Α') «Διορισμός 
Υπουργών, Αναπληρωτών Υπουργών και Υφυπουργών». 

3. Την αριθμ. 94654/ΣΤ5/19.06.2014 (ΦΕΚ 1618/19.06.2014 
τ.Β') υ.α. «Καθορισμός αρμοδιοτήτων στους Υφυπουργούς 
Παιδείας και Θρησκευμάτων, Αλέξανδρο Δερμεντζόπουλο 
και Κωνσταντίνο Κουκοδήμο», 


4. τη με αριθμ. πρωτ. 122670 /Γ6 /31-07-2014 εισήγηση 
της Διεύθυνσης Ειδικής Αγωγής χου Υ.ΠΑΙ.Θ., 

5. Το γεγονός ότι από την εφαρμογή των διατάξεων 
της απόφασης αυτής δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

Άρθρο 1 

Πρόσληψη αναπληρωτών και ωρομίσθιων εκπαιδευτι¬ 
κών Ειδικής Αγωγής και Εκπαίδευσης 

1. Αν για οποιαδήποτε αιτία απουσιάζουν από ΣΜΕΑΕ 
Πρωτοβάθμιας ή Δευτεροβάθμιας Εκπαίδευσης εκπαιδευ¬ 
τικοί ή δημιουργηθούν έκτακτα λειτουργικά κενά κατά 
τη διάρκεια του διδακτικού έτους, προσλαμβάνονται, με 
αίτηση τους, αναπληρωτές με σχέση εργασίας ιδιωτικού 
δικαίου ορισμένου χρόνου. Αν οι προβλεπόμενες από το 
πρόγραμμα ώρες διδασκαλίας και ασκήσεων στο ίδιο 
σχολείο της ίδιας πόλης ή περιοχής μετάθεσης δεν δι¬ 
καιολογούν την πρόσληψη αναπληρωτή πλήρους ωραρί¬ 
ου, προσλαμβάνονται αναπληρωτές μειωμένου ωραρίου 
ή ωρομίσθιοι εκπαιδευτικοί, σύμφωνα με την εκάστοτε 
ισχύουσα νομοθεσία. 

2. Η πρόσληψη αναπληρωτών εκπαιδευτικών στις ΣΜΕ¬ 
ΑΕ Πρωτοβάθμιας και Δευτεροβάθμιας Εκπαίδευσης γί¬ 
νεται από οριστικούς πίνακες κατάταξης εκπαιδευτικών 
ΕΑΕ, οι οποίοι συντάσσονται ανά κλάδο ή ειδικότητα για 
κάθε σχολικό έτος από τις Διευθύνσεις Προσωπικού Πρω¬ 
τοβάθμιας και Δευτεροβάθμιας Εκπαίδευσης, αντίστοιχα, 
της Κεντρικής Υπηρεσίας του Υπουργείου Παιδείας και 
Θρησκευμάτων . 

Αρθρο 2 

Πίνακες κατάταξης 

1. Στους πίνακες κατάταξης Νηπιαγωγών ΕΑΕ και Δα¬ 
σκάλων ΕΑΕ προηγούνται οι εκπαιδευτικοί κλάδων ΠΕ61 
και ΠΕ71, αντίστοιχα, κατατασσόμενοι μόνο βάσει της 
προϋπηρεσίας. Σε περίπτωση ισοβαθμίας η κατάταξη γί¬ 
νεται βάσει του χρόνου κτήσης του πτυχίου και, εφόσον ο 
χρόνος αυτός συμπίπτει για περισσότερους υποψηφίους, 
λαμβάνεται υπόψη ο βαθμός του πτυχίου. Στους παραπά¬ 
νω πίνακες θα προηγούνται σε κάθε φάση πρόσληψης, 
οι εκπαιδευτικοί ΑΜΕΑ των κλάδων ΠΕ61 και ΠΕ71 των 
παρ.α και β της περ.2. ϋ του παρόντος άρθρου, σε πο¬ 
σοστό 10%. Στη συνέχεια ακολουθούν οι εκπαιδευτικοί 
κλάδων ΠΕ60.50 και ΠΕ 70.50 κατατασσόμενοι με βάση 
τα παρακάτω κριτήρια του παρόντος άρθρου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Στους πίνακες κατάταξης των εκπαιδευτικών ΕΑΕ 
της Πρωτοβάθμιας και Δευτεροβάθμιας Εκπαίδευσης 
εντάσσονται οι εκπαιδευτικοί των κλάδων ΠΕ60.50 και ΓΙΕ 
70.50, του κλάδου ΠΕ 11.01 (Καθηγητών Φυσικής Αγωγής 
ΕΑΕ) και των κλάδων ΠΕ (Καθηγητών Δευτεροβάθμιας 
ΕΑΕ) όλων των ειδικοτήτων, με τον ισχύοντα κωδικό τους 
και προέκταση «.50», με τα παρακάτω κριτήρια. 

Κριτήρια ένταξης στους πίνακες και μοριοδότησή τους: 

Α. Ακαδημαϊκά κριτήρια 

α) διδακτορικό δίπλωμα στην ΕΑΕ ή στη σχολική ψυ¬ 
χολογία, έξι (6) μονάδες. 

β) μεταπτυχιακός τίτλος σπουδών στην ΕΑΕ ή στη σχο¬ 
λική ψυχολογία, τέσσερις (4) μονάδες. 

Στις περιπτώσεις που υποψήφιος είναι κάτοχος διδα¬ 
κτορικού και μεταπτυχιακού τίτλου στο ίδιο αντικείμενο, 
μοριοδοτείται μόνον ο διδακτορικός τίτλος. 

γ) τίτλος διετούς μετεκπαίδευσης στην ΕΑΕ στα Διδα¬ 
σκαλεία της ημεδαπής ή ισότιμου της αλλοδαπής, τρεις 
(3) μονάδες. 

δ) κύρια ειδικότητα πτυχιούχων ΤΕΦΑΑ της παρ. 1.3 
περ. γ του άρθρου 20 του ν. 3699/2008, δύο (2) μονάδες. 

ε) Σεμινάρια αποδεδειγμένης ετήσιας διάρκειας του¬ 
λάχιστον τετρακοσίων (400) ωρών στην ΕΑΕ, που έχουν 
υλοποιηθεί μέχρι τις 30/08/2010, από Πανεπιστήμια ή από 
αναγνωρισμένους κρατικούς φορείς που εποπτεύονται 
από το Υπουργείο Παιδείας και Θρησκευμάτων, μισή (0,5) 
μονάδα. 

Β. Προϋπηρεσία μεγαλύτερη του ενός (1) διδακτικού 
έτους [δέκα (10) διδακτικών μηνών], η οποία αποκτήθηκε 
κατόπιν προσλήψεως στην Ειδική Αγωγή και Εκπαίδευση. 

Επιπλέον μοριοδοτούνταί: 

ί) Πραγματική εκπαιδευτική προϋπηρεσία σε δομές ΕΑΕ 
και ΚΕΔΔΥ 

Κάθε μήνας πραγματικής εκπαιδευτικής προϋπηρεσίας, 
μηδέν είκοσι (0,20) μονάδες. 

ίί) Κοινωνικά κριτήρια 

α) Ποσοστό αναπηρίας 67% και μέχρι 80% με σχετι¬ 
κή πιστοποίηση από το ΚΕΠΑ (ν. 3863/2010) εφόσον η 
αναπηρία δεν οφείλεται σε κανένα ποσοστό σε ψυχικές 
διαταραχές, τρεις (3) μονάδες. Απαραίτητη προϋπόθε¬ 
ση οι υποψήφιοι να είναι ικανοί για εκπαιδευτικό έργο, 
σύμφωνα με τα ισχύοντα κάθε φορά στον δημοσιοϋπαλ¬ 
ληλικό κώδικα. 

β) Ποσοστό αναπηρίας άνω του 80%, με σχετική πιστο¬ 
ποίηση από το ΚΕΠΑ (ν. 3863/2010) εφόσον η αναπηρία 
δεν οφείλεται σε κανένα ποσοστό σε ψυχικές διαταρα¬ 
χές, τέσσερις (4) μονάδες. Απαραίτητη προϋπόθεση οι 
υποψήφιοι να είναι ικανοί για εκπαιδευτικό έργο, σύμφω¬ 
να με τα ισχύοντα κάθε φορά στον δημοσιοϋπαλληλικό 
κώδικα. 

γ) Η επ’ αόριστον αναπηρία εξήντα επτά τοις εκατό 
(67%) και άνω τέκνων, με σχετική πιστοποίηση από το 
ΚΕΠΑ (ν.3863/2010), δύο (2) μονάδες για το πρώτο, τρεις 
(3) μονάδες για το δεύτερο και πέντε (5) μονάδες για 
το τρίτο τέκνο. 

Βεβαιώσεις πιστοποίησης ποσοστού αναπηρίας για 
τις περιπτώσεις α), β) και γ) που έχουν εκδοθεί από 
τις Α/βάθμιες υγειονομικές επιτροπές των νομαρχιών, 
της περιφέρειας ή των φορέων κοινωνικής ασφάλισης 
οι οποίες λειτουργούσαν μέχρι την έναρξη ισχύος των 
ΚΕΠΑ, μπορούν να χρησιμοποιούνται για κάθε νόμιμη 


χρήση επ’ αόριστον, αν πρόκειται για επ’ αόριστον κρίση 
ή άλλως μέχρι την ημερομηνία που λήγει η ισχύς τους. 

δ) Οι πολύτεκνοι υπό την έννοια του άρθρου 6 του 
ν. 3454/2006 (ΦΕΚ 75/07.04.2006 τ.Α'), δύο (2) μονάδες. 

Στις διατάξεις του άρθρου 52 του ν.4115/2013 (ΦΕΚ 
24/30.01.2013 τ.Α’) ορίζεται ότι «Εξομοιώνονται με τους 
πολύτεκνους εκπαιδευτικούς, οι εκπαιδευτικοί, που τυγ¬ 
χάνουν γονείς δύο (2) αναπήρων τέκνων, με ποσοστό 
αναπηρίας 67% και, κατά συνέπεια, ϋα έχουν την ίδια 
αντιμετώπιση που ο ν.3848/2010 επιφυλάσσει στους πο¬ 
λύτεκνους.» 

ε) Η ύπαρξη τριών τέκνων υπό την έννοια του άρθρου 
3, παρ. 1 του ν. 3454/2006, μία (1) μονάδα. 

ίϋ) Βαθμός του πτυχίου: για πτυχία με βαθμολογική κλί¬ 
μακα από ένα (1) έως δέκα (10) υπολογίζεται μισή μονάδα 
(0,5) για κάθε βαθμό του πτυχίου πάνω από το βαθμό 
πέντε (5), καθώς και κλάσματα αυτής με αναγωγή στο 
δεύτερο δεκαδικό ψηφίο. Σε περίπτωση που η κλίμακα 
είναι διαφορετική, ο βαθμός υπολογίζεται με αναγωγή 
στην κλίμακα αυτή. 

Άρθρο 3 

Σειρά κατάταξης - Προσλήψεις 

1. Οι υποψήφιοι αναπληρωτές και ωρομίσθιοι εκπαιδευ¬ 
τικοί Πρωτοβάθμιας και Δευτεροβάθμιας Εκπαίδευσης 
του κλάδου ΠΕ11.01 και όλων των κλάδων με τον ισχύοντα 
κωδικό τους και προέκταση «.50» κατατάσσονται με βάση 
το σύνολο των μορίων σύμφωνα με τα οριζόμενα στο 
άρθρο 2 της παρούσης. 

Σε περίπτωση ισοβαθμίας η κατάταξη γίνεται βάσει 
του χρόνου κτήσης του πτυχίου. 

2. Οι εκπαιδευτικοί που έχουν απώλεια όρασης ή ακοής 
ή είναι τετραπληγικοί - παραπληγικοί με ποσοστό ανα¬ 
πηρίας 67% και άνω, και είναι ικανοί για εκπαιδευτικό 
έργο σύμφωνα με τα ισχύοντα κάθε φορά στον δημοσι¬ 
οϋπαλληλικό κώδικα, προσλαμβάνονται ως αναπληρω¬ 
τές πλήρους ή μειωμένου ωραρίου με σχέση εργασίας 
ιδιωτικού δικαίου ορισμένου χρόνου μόνο σε ΣΜΕΑΕ και 
στα Τμήματα Ένταξης. 

3. Υποψήφιοι των κλάδων/ειδικοτήτων για τους οποίους, 
σύμφωνα με τις κείμενες διατάξεις, απαιτείται 

Παιδαγωγική και Διδακτική Επάρκεια, προτάσσονται 
στους πίνακες κατάταξης, εφόσον είναι κάτοχοι αυτής. 

4. Οι εκπαιδευτικοί ΕΑΕ, οι οποίοι διαθέτουν επιπλέ¬ 
ον εξειδίκευση στην Ελληνική Νοηματική Γλώσσα (ΕΝΓ) 
ή στην Ελληνική γραφή Βγ&ϊΙΙθ (ΕΓΒ), τοποθετούνται 
ως αναπληρωτές πλήρους ή μειωμένου ωραρίου ή ως 
ωρομίσθιοι εκπαιδευτικοί, κατά προτεραιότητα, σε σχο¬ 
λικές μονάδες κωφών και τυφλών. Καταρτίζονται δύο 
(2) πίνακες εκ των οποίων ο ένας περιλαμβάνει αυτούς 
που έχουν επάρκεια στην ΕΝΓ και ο άλλος αυτούς που 
έχουν επάρκεια στην ΕΓΒ. Η πιστοποίηση εξειδίκευσης 
στην Ελληνική Νοηματική Γλώσσα (ΕΝΓ) γίνεται από την 
Ομοσπονδία Κωφών Ελλάδος (ΟΜΚΕ) και στην Ελληνι¬ 
κή γραφή ΒΓαίΙΙθ (ΕΓΒ) από το Κέντρο Εκπαίδευσης και 
Αποκατάστασης Τυφλών (ΚΕΑΤ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 8 Αυγούστου 2014 

Ο ΥΠΟΥΡΓΟΣ 

ΑΝΔΡΕΑΣ ΛΟΒΕΡΔΟΣ 

Αριθ. 1809/103098 (2) 

2η Τροποποίηση της αριθ. 079833/25.10.2011 (ΦΕΚ Β' 2366) 
Απόφασης των Υπουργών Οικονομικών, Ανάπτυξης 
Ανταγωνιστικότητας και Ναυτιλίας και Αγροτικής Ανά¬ 
πτυξης και Τροφίμων «Γεωργοπεριβαλλοντικές ενισχύ¬ 
σεις στο πλαίσιο ορισμένων δράσεων του μέτρου 2.1.4 
του Προγράμματος Αγροτικής Ανάπτυξης (Π.Α.Α.) 2007- 
2013 Αλέξανδρος Μπαλτατζής», όπως ισχύει. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ ΚΑΙ 
ΑΝΤΑΓΩΝΙΣΤΙΚΟΤΗΤΑΣ - ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του ν. 992/1979 «Περί οργανώ- 
σεως των Διοικητικών Υπηρεσιών δια την εφαρμογή της 
Συνθήκης Προσχωρήσεως της Ελλάδος εις τας Ευρωπα¬ 
ϊκός Κοινότητας και ρυθμίσεως συναφών θεσμικών και 
οργανωτικών θεμάτων» (ΦΕΚ Α' 280). 

β) Του άρθρου 1 παρ. 1, 2 και 3 του ν. 1338/1983 «Εφαρ¬ 
μογή του Κοινοτικού Δικαίου» (ΦΕΚ Α' 34), όπως η παρ. 
1 τροποποιήθηκε με τη διάταξη του άρθρου 6 παρ. 1 
του ν. 1440/1984 «Συμμετοχή της Ελλάδος στο Κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο Κεφάλαιο της Ευρωπαϊκής 
Κοινότητας Ανθρακα και Χάλυβα και του Οργανισμού 
Εφοδιασμού ΕΥΡΑΤΟΜ» καθώς και του άρθρου 3 του 
ίδιου ως άνω νόμου, όπως αυτό αντικαταστάθηκε με το 
άρθρο 65 του ν.1892/1990 «Για τον εκσυγχρονισμό και την 
ανάπτυξη και άλλες διατάξεις» (ΦΕΚ Α' 101). 

γ) Του άρθρου 39 παρ. 10 του ν. 2065/92 «Αναμόρφωση 
της άμεσης φορολογίας και άλλες διατάξεις» (ΦΕΚ Α' 113). 

δ) Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, όπως τέθηκε σε 
ισχύ με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (ΦΕΚ Α' 98). 

ε) Του άρθρου 24 του νόμου 2690/1999 (ΦΕΚ Α’ 45) 
«Κύρωση Κώδικα Διοικητικής Διαδικασίας και άλλες δι¬ 
ατάξεις». 

στ) Του ν.δ. 131/1974 (ΦΕΚ Α' 320) «Περί παροχής οικο¬ 
νομικών ενισχύσεων στη γεωργική, κτηνοτροφική, δασική 
και αλιευτική παραγωγή», όπως τροποποιήθηκε και ισχύει. 

ζ) Του άρθρου 29 του ν.3147/2003 «Ρύθμιση θεμάτων 
αγροτικής γης, επίλυση ζητημάτων αποκατασταθέντων 
και αποκαθισταμένων κτηνοτροφών και άλλες διατάξεις» 
(ΦΕΚ Α' 135). 

η) Του ν. 3874/2010 (ΦΕΚ Α' 151) «Μητρώο Αγροτών και 
Αγροτικών Εκμεταλλεύσεων». 

θ) Της αριθ. 134430/04.03.2011 κοινή απόφαση των 
Υπουργών Οικονομίας και Οικονομικών και Αγροτικής 
Ανάπτυξης και Τροφίμων «Προσδιορισμός του αγροτικού 
εισοδήματος» (ΦΕΚ Β' 392). 

ι) Των άρθρων 21 και 22 του ν. 2362/1995, όπως τροπο¬ 
ποιήθηκε με τον ν.3871/2010 «Δημοσιονομική Διαχείριση 
και Ευθύνη» (ΦΕΚ Α' 141) και τον ν.3943/2011 «Καταπο¬ 
λέμηση της φοροδιαφυγής, στελέχωση των ελεγκτικών 
υπηρεσιών και άλλες διατάξεις αρμοδιότητας Υπουργείου 
Οικονομικών» (ΦΕΚ Α' 66), καθώς και των άρθρων 20 περ. 
ιβ, 66 και 77 του ν. 4270/2014 (ΦΕΚ Α' 143). 

κ) Του ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» (ΦΕΚ Α' 87). 


λ) Του άρθρου 36 του Ν.3614/07, όπου ορίζεται ως δια¬ 
πιστευμένος Οργανισμός Πληρωμών ο ΟΠΕΚΕΠΕ και της 
υπ’ αριθ. 262066/19.02.2009 (ΦΕΚ 327/Β/23.02.2009) Απόφα¬ 
σης του Υπουργού Αγροτικής Ανάπτυξης και Τροφίμων, 
εκχώρησης αρμοδιοτήτων του ΟΠΕΚΕΠΕ ως Οργανισμού 
Πληρωμών στο πλαίσιο διαχείρισης του ΕΓΤΑΑ, στην Ει¬ 
δική Υπηρεσία Διαχείρισης του ΠΑΑ 2007-2013. 

μ) Το Νόμο 3614/07 (ΦΕΚ 267/Α'/2007) «Διαχείριση, έλεγ¬ 
χος και εφαρμογή αναπτυξιακών παρεμβάσεων για την 
προγραμματική περίοδο 2007-2013», ειδικότερα το άρθρο 
37 και το άρθρο 46 παρ.4, όπως τροποποιήθηκε και ισχύει. 

2. Τους Κανονισμούς (ΕΚ), όπως αυτοί τροποποιήθηκαν 
και ισχύουν: 

α) αριθ. 73/2009 του Συμβουλίου σχετικά με τη θέσπιση 
κοινών κανόνων για τα καθεστώτα άμεσης στήριξης για 
τους γεωργούς στο πλαίσιο της κοινής γεωργικής πολιτι¬ 
κής και τη θέσπιση ορισμένων καθεστώτων στήριξης για 
τους γεωργούς για την τροποποίηση των κανονισμών (ΕΚ) 
αριθ. 1290/2005, (ΕΚ) αριθ. 247/2006, (ΕΚ) αριθ. 378/2007 και 
για την κατάργηση του κανονισμού (ΕΚ) αριθ. 1782/2003. 

β) αριθ. 1122/2009 της Επιτροπής σχετικά με τη θέσπιση 
λεπτομερών διατάξεων εφαρμογής του Καν. (ΕΚ) 73/2009 
του Συμβουλίου όσον αφορά την πολλαπλή συμμόρφω¬ 
ση, τη διαφοροποίηση και το ολοκληρωμένου σύστημα 
διαχείρισης και ελέγχου, στο πλαίσιο των καθεστώτων 
άμεσης στήριξης για τους γεωργούς που προβλέπονται 
στον εν λόγω κανονισμό. 

γ) αριθ. 1290/2005 του Συμβουλίου της 21ης Ιουνίου 2005 
για τη χρηματοδότηση της κοινής γεωργικής πολιτικής 
όπως τροποποιήθηκε και ισχύει. 

δ) αριθ. 1698/2005 του Συμβουλίου για τη στήριξη της 
αγροτικής ανάπτυξης από το ΕΓΤΑΑ. 

ε) αριθ. 883/2006 της Επιτροπής σχετικά με τις λε¬ 
πτομέρειες εφαρμογής του Καν. (ΕΚ) αριθ. 1290/05 του 
Συμβουλίου σε ό,τι αφορά την τήρηση των λογαριασμών 
των Οργανισμών Πληρωμών, τις δηλώσεις δαπανών κι 
εσόδων και τους όρους επιστροφής των δαπανών στο 
πλαίσιο του Ευρωπαϊκού Γεωργικού Ταμείου Εγγυήσεων 
και του Ευρωπαϊκού Γεωργικού Ταμείου Αγροτικής Ανά¬ 
πτυξης, όπως ισχύει. 

στ) αριθ. 1320/2006 της Επιτροπής για τη θέσπιση με¬ 
ταβατικών κανόνων όσον αφορά τη στήριξη ανάπτυξης 
που προβλέπεται από τον Καν (ΕΚ) αριθ. 1698/2005 του 
Συμβουλίου. 

ζ) αριθ. 1405/2006 του Συμβουλίου σχετικά με τον κα¬ 
θορισμό ειδικών μέτρων για τη γεωργία στα μικρά νησιά 
του Αιγαίου. 

η) αριθ. 1974/06 της Επιτροπής για τη θέσπιση λεπτο¬ 
μερών κανόνων εφαρμογής του Καν. (ΕΚ) αριθ. 1698/05 
του Συμβουλίου για τη στήριξη της αγροτικής ανάπτυξης 
από το Ευρωπαϊκό Γεωργικό Ταμείο Αγροτικής Ανάπτυξης 
(ΕΓΤΑΑ) και ιδιαίτερα το άρθρο 15. 

θ) αριθ. 65/2011 της Επιτροπής, για τη θέσπιση λεπτο¬ 
μερών κανόνων εφαρμογής του κανονισμού (ΕΚ) αριθ. 
1698/2005 του Συμβουλίου όσον αφορά την εφαρμογή δι¬ 
αδικασιών ελέγχου καθώς και την πολλαπλή συμμόρφωση 
σε σχέση με μέτρα στήριξης της αγροτικής ανάπτυξης. 

3. Την αριθ. Ε(2007) 6015/29.11.2007 Απόφαση της Ευ¬ 
ρωπαϊκής Επιτροπής για την έγκριση του Προγράμμα¬ 
τος Αγροτικής Ανάπτυξης της Ελλάδας για την περίοδο 
προγραμματισμού 2007 - 2013, όπως έχει τροποποιηθεί 
και ισχύει. 

4. Την αριθ. 394555/2000 κοινή απόφαση των Υπουργών 
Εσωτερικών, Δημοσίας Διοίκησης και Αποκέντρωσης και 
Γεωργίας «περί ανάθεσης αρμοδιοτήτων του Ο.Π.Ε.Κ.Ε.Π.Ε 

στις Ν.Α. της χώρας» (ΦΕΚ Β' 1324), όπως τροποποιήθηκε 
με την αριθ. 247410/2003 (ΦΕΚ Β' 1194) όμοια Απόφαση. 

5. Την με αριθ. 27156/2002 (ΦΕΚ 1042/Β'/2002) απόφαση 
του Υπουργού Γεωργίας περί «Εγκρίσεως του Ο.Π.Ε.Κ.Ε.Π.Ε 
ως Οργανισμού Πληρωμής από το 1-9-2002». 

6. Τη αριθ. 282966/09.07.2007 κοινή απόφαση των Υπουρ¬ 
γών Οικονομίας και Οικονομικών και Αγροτικής Ανάπτυ¬ 
ξης και Τροφίμων «Εγκριση του Κανονισμού διαδικασίας 
πληρωμών του Ν.Π.Ι.Δ. με την επωνυμία Ο.Π.Ε.Κ.Ε.Π.Ε. των 
ενισχύσεων που βαρύνουν τον ΕΛΕΓΕΠ» (ΦΕΚ Β' 1205), 
όπως κάθε φορά ισχύει. 

7. Την αριθ. 8932/2008 απόφαση του Υπουργού Αγρο¬ 
τικής Ανάπτυξης και Τροφίμων «Θέσπιση Συστήματος 
Διαχείρισης και Ελέγχου του Προγράμματος Αγροτική 
Ανάπτυξη της Ελλάδας 2007-2013» (ΦΕΚ Β' 2153), όπως 
τροποποιημένη ισχύει. 

8. Την αριθ. 262385/21.04.2010 Κοινή Απόφαση των Υπουρ¬ 
γών Οικονομικών - Οικονομίας Ανταγωνιστικότητας και 
Ναυτιλίας - Περιβάλλοντος Ενέργειας και Κλιματικής Αλ¬ 
λαγής και Αγροτικής Ανάπτυξης & Τροφίμων «Εφαρμογή 
του καθεστώτος της πολλαπλής συμμόρφωσης και λοιπά 
συμπληρωματικά μέτρα σε εκτέλεση του Καν(ΕΚ)73/2009 
και του Καν(ΕΚ)1698/2005 του Συμβουλίου» (ΦΕΚ Β' 509). 

9. Του Π.Δ. 189/2009 (ΦΕΚ Α’221/05.11.2009) «Καθορισμός 
και ανακατανομή των αρμοδιοτήτων των Υπουργείων», 
όπως τροποποιήθηκε με τα Π.Δ. 24/2010 (ΦΕΚ Α’56), Π.Δ. 
28/2010 (ΦΕΚ Α’64), Π.Δ. 50/2010 (Α’ 89) και το Π.Δ. 96/2010 
(ΦΕΚ ΑΊ70). 

10. Το Π.Δ. 85/2012 (ΦΕΚ Α'141) «Ίδρυση και μετονομασία 
Υπουργείων, μεταφορά και κατάργηση υπηρεσιών». 

11. Το Π.Δ. 86/2012 (ΦΕΚ Α'141) «Διορισμός Υπουργών, 
Αναπληρωτών Υπουργών και Υφυπουργών». 

12. Την αριθ. Υ48/09.07.2012 απόφαση του Πρωθυπουρ¬ 
γού «Καθορισμός αρμοδιοτήτων του Αναπληρωτή Υπουρ¬ 
γού Οικονομικών Χρήστου Στάίκούρα» (Β' 2105). 

13. Το Π.Δ. 118/2013 (ΦΕΚ 152/Α'/25-6-2013) «Τροποποίηση 
του π.δ. 85/2012 (Α' 141) - Ίδρυση Υπουργείου Υποδομών, 
Μεταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και θρησκευμάτων, Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και Θρησκευμάτων 
αντιστοίχως». 

14. Το Π.Δ. 89/2014 (ΦΕΚ Α' 134) «Διορισμός Υπουργών, 
Αναπληρωτών Υπουργών και Υφυπουργών». 

15. Την με αριθ. 3707/16.07.2014 σύμφωνη γνώμη της 
ΕΥΔ ΠΑΑ. 

16. Την με αριθ. 14281/15.07.2014 σύμφωνη γνώμη της 
ΕΥΕ ΠΑΑ. 

17. Το με αριθ. 103092/16.07.2014 έγγραφο του Ο.Π.Ε.Κ.Ε.Π.Ε. 

18. Το γεγονός ότι από τις διατάξεις της παρούσας 
απόφασης δεν προκαλείται πρόσθετη δαπάνη σε βάρος 
του κρατικού προϋπολογισμού, αποφασίζουμε: 

Άρθρο 1 

Σκοπός της παρούσας είναι η τροποποίηση της αριθ. 
079833/25.10.2011 (ΦΕΚ Β' 2366) Κοινής Απόφασης των 
Υπουργών Οικονομικών, Ανάπτυξης Ανταγωνιστικότητας 
και Ναυτιλίας και Αγροτικής Ανάπτυξης και Τροφίμων 
«Γεωργοπεριβαλλοντικές ενισχύσεις στο πλαίσιο ορι¬ 
σμένων δράσεων του μέτρου 2.1.4 του Προγράμματος 
Αγροτικής Ανάπτυξης (Π.Α.Α.) 2007-2013 Αλέξανδρος 
Μπαλτατζής» όπως αυτή τροποποιήθηκε με την αριθ. 
1683/109963/17.09.2013 (ΦΕΚ Β' 2333) Κοινή Απόφαση των 


Υπουργών Οικονομικών, Ανάπτυξης Ανταγωνιστικότητας 
και Αγροτικής Ανάπτυξης και Τροφίμων, στην οποία έγινε 
διόρθωση σφάλματος με το ΦΕΚ Β' 3094/05.12.2013, προ- 
κειμένου να συμπεριληφθούν ρυθμίσεις για την αποτελε¬ 
σματικότερη διαχείριση ορισμένων δράσεων του Μέτρου 
2.1.4. Οι διατάξεις της ανωτέρω ΚΥΑ τροποποιούνται ως 
εξής: 

Αρθρο 2 

Η παράγραφος 5, σημείο γ του άρθρου 4 της αριθ. 
079833/25.10.2011 (ΦΕΚ Β' 2366) ΚΥΑ όπως τροποποιήθηκε 
από την παράγραφο 1 του άρθρου δεύτερου της αριθ. 
1683/109963/17.09.2013 (ΦΕΚ Β'2333) ΚΥΑ αντικαθίσταται 
ως εξής: 

«γ. Για κοινόχρηστες δημοτικές ή κοινοτικές εκτάσεις 

Για εκτάσεις που παραχωρούνται στους δικαιούχους 
από τους Δήμους πρέπει να καθορίζεται, στην απόφαση 
παραχώρησης, μεταξύ των άλλων: η συνολική επιφάνεια 
της κοινόχρηστης δημοτικής ή κοινοτικής έκτασης, η 
έκταση που παραχωρείται σε κάθε παραγωγό χωριστά 
και το χαρτογραφικό υπόβαθρο των εκτάσεων αυτών. 
Η συγκεκριμένη έκταση που παραχωρείται στους δικαι¬ 
ούχους πρέπει να παραμένει σταθερή στη διάρκεια της 
πενταετίας τόσο σε έκταση, όσο και σε θέση. 

Γ ια τους κοινοτικούς αλλά και τους ιδιωτικούς βοσκο¬ 
τόπους επιτρέπεται η αντικατάσταση ως προς τη θέση, 
αλλά η συνολική έκταση πρέπει να παραμένει σταθερή 
με τις εξαιρέσεις που αναφέρονται αναλυτικά στο άρθρο 
14 της αριθ. 079833/25.10.2011 (ΦΕΚ Β’ 2366) ΚΥΑ, όπως 
ισχύει. Για την ταυτοποίηση των κοινοτικών βοσκοτό¬ 
πων απαιτείται η καταγραφή του χαρτογραφικού κωδικού 
κάθε βοσκότοπου με ποσοστιαία κατανομή της επιμέρους 
έκτασής του ανά παραγωγό (ονοματεπώνυμο και ΑΦΜ) 
καθώς και του αριθμού και του είδους των ζώων, σύμφωνα 
με την κατάσταση δικαιωμάτων βοσκής που καθορίζεται 
από τους Δήμους ή από κάθε άλλη αρμόδια υπηρεσία. 

Όταν η παραχώρηση δεν καλύπτει την περίοδο δέ¬ 
σμευσης του δικαιούχου, πρέπει τα παραχωρητήρια να 
ανανεώνονται κάθε έτος με ευθύνη του δικαιούχου, ώστε 
να καλύπτεται το χρονικό διάστημα της σύμβασης. Σε 
αντίθετη περίπτωση ο δικαιούχος υπόκειται στις προ- 
βλεπόμενες κυρώσεις σύμφωνα με την παράγραφο 2 του 
άρθρου 19 της αριθ. 079833/25.10.2011 (ΦΕΚ Β' 2366) ΚΥΑ 
όπως τροποποιήθηκε με την παράγραφο 1ε του άρθρου 
ενδέκατου της αριθ. 1683/109963/17.09.2013 (ΦΕΚ Β’ 2333) 
ΚΥΑ και όπως ειδικά περιγράφονται στις δράσεις 1.2 «Βι¬ 
ολογική κτηνοτροφία», 1.3 «Εκτατικοποίηση της κτηνο¬ 
τροφίας», 3.1 «Διατήρηση απειλούμενων με εγκατάλειψη 
φυλών αγροτικών ζώων» και 3.5 «Προστασία Εθνικού Θα¬ 
λάσσιου Πάρκου Ζακύνθου». 

Άρθρο 3 

1. Η παράγραφος 1 του άρθρου 14 της αριθ. 079833/ 
25.10.2011 (ΦΕΚ Β' 2366) ΚΥΑ αντικαθίσταται ως εξής: 

«1. Τροποποίηση της σύμβασης του άρθρου 12 της αριθ. 
079833/25.10.2011 (ΦΕΚ Β' 2366) ΚΥΑ δύναται να πραγμα¬ 
τοποιείται: 

α. Μετά από αίτηση του δικαιούχου εφόσον: 

αα. Συντρέχουν λόγοι ανωτέρας βίας 

ββ. Μέρος ή το σύνολο της εκμετάλλευσης και οι αντί¬ 
στοιχες αναληφθείσες υποχρεώσεις μεταβιβαστούν σε 
άλλο πρόσωπο για το υπόλοιπο της δέσμευσης. Η τροπο¬ 
ποίηση αυτή μπορεί να πραγματοποιηθεί μόνο μία φορά 
σε όλη τη διάρκεια της περιόδου δέσμευσης εκτός των 
περιπτώσεων ανωτέρας βίας και εξαιρετικών περιπτώ- 

σεων του άρθρου 22 της αριθ. 079833/25.10.2011 (ΦΕΚ Β' 
2366) ΚΥΑ. 

γγ. Συντρέχουν λόγοι μείωσης της έκτασης. Η παρούσα 
τροποποίηση μπορεί να πραγματοποιείται μία φορά ετη- 
σίως και οδηγεί σε επιβολή κυρώσεων σύμφωνα με την πα¬ 
ράγραφο 2 του άρθρου 19 της αριθ. 079833/25.10.2011 (ΦΕΚ 
Β' 2366) ΚΥΑ, όπως τροποποιήθηκε από την παράγραφο 
1 του άρθρου ενδέκατου της αριθ. 1683/109963/17.09.2013 
(ΦΕΚ Β' 2333) ΚΥΑ. 

δδ. Συντρέχουν λόγοι μείωσης των ΜΜΖ. Η παρούσα τρο¬ 
ποποίηση μπορεί να πραγματοποιείται μία φορά ετησίως 
και οδηγεί σε επιβολή κυρώσεων σύμφωνα με την παρά¬ 
γραφο 3 του άρθρου 19 της αριθ. 079833/25.10.2011 (ΦΕΚ Β' 
2366) ΚΥΑ, όπως τροποποιήθηκε από την παράγραφο 2 του 
άρθρου ενδέκατου της αριθ. 1683/109963/17.09.2013 (ΦΕΚ Β' 
2333) ΚΥΑ και την παράγραφο 8 του άρθρου 25 της αριθ. 
079833/25.10.2011 (ΦΕΚ Β' 2366) ΚΥΑ, όπως τροποποιήθηκε 
από την παράγραφο 5 του άρθρου δέκατου πέμπτου της 
αριθ. 1683/109963/17.09.2013 (ΦΕΚ Β' 2333) ΚΥΑ. 

εε. Συντρέχουν λόγοι μείωσης του ζωικού κεφαλαίου. 
Η παρούσα τροποποίηση μπορεί να πραγματοποιείται 
μία φορά ετησίως και οδηγεί σε επιβολή κυρώσεων 
σύμφωνα με την παράγραφο 3 του άρθρου 19 της αριθ. 
079833/25.10.2011 (ΦΕΚ Β' 2366) ΚΥΑ, όπως τροποποιήθηκε 
από την παράγραφο 2 του άρθρου ενδέκατου της αριθ. 
1683/109963/17.09.2013 (ΦΕΚ Β' 2333) ΚΥΑ. 

στστ. Στο πλαίσιο του συμφωνημένου σχεδίου δράσης 
για την Ελλάδα σε ό,τι αφορά τη διαχείριση βοσκοτόπων. 
Η παρούσα τροποποίηση μπορεί να πραγματοποιείται 
μία φορά ετησίως και δεν οδηγεί σε επιβολή κυρώσεων. 

Όταν μετά την επαναξιολόγηση της βοσκοϊκανότητας 
των βοσκοτόπων και όσον αφορά επιλέξιμες εκτάσεις 
βοσκοτόπων που δηλώνονταν στην ΑΕΕ μέχρι το 2012, με¬ 
ταβληθεί η βοσκοϊκανότητα ή η επιλεξιμότητα αυτών των 
εκτάσεων δεν επιβάλλονται κυρώσεις στους δικαιούχους 
των δράσεων 1.2, 1.3, 3.1 και 3.5. Οι δικαιούχοι δύνανται 
να τροποποιήσουν την έκταση βοσκοτόπων ή τις ΜΜΖ 
ή το ζωικό κεφάλαιο με την προϋπόθεση ότι η πυκνό¬ 
τητα βόσκησης είναι εντός των ορίων της πολλαπλής 
συμμόρφωσης. Οι τροποποιήσεις αυτές, που οδηγούν σε 
τροποποίηση της σύμβασης και του ΣΠΔ, γίνονται χωρίς 
την εφαρμογή κυρώσεων και επιφέρουν πιθανή διαφορο¬ 
ποίηση του τελικού εγκεκριμένου ποσού της σύμβασης. 

Δεν εγκρίνονται τροποποιήσεις της σύμβασης που οδη¬ 
γούν σε υπέρβαση του εγκεκριμένου ύψους ενίσχυσης 
του δικαιούχου για τα έτη μέχρι τη λήξη της παρού¬ 
σας προγραμματικής περιόδου, με εξαίρεση τις περι¬ 
πτώσεις της παραγράφου 7 του άρθρου 27 της αριθ. 
079833/25.10.2011 (ΦΕΚ Β' 2366) ΚΥΑ, όπως τροποποιήθηκε 
από την παράγραφο 2 του άρθρου δέκατου έβδομου της 
αριθ. 1683/109963/17.09.2013 (ΦΕΚ Β' 2333) ΚΥΑ. 

Η τροποποιημένη σύμβαση έχει ισχύ από το επόμενο 
έτος εφαρμογής. 

β. Από τον φορέα υλοποίησης, ως αποτέλεσμα της 
πραγματοποίησης ελέγχων και εφόσον κριθεί απαραί¬ 
τητο. 

Τροποποίηση της σύμβασης δικαιολογείται εφόσον 
μετά την πραγματοποίηση των προβλεπόμενων ελέγχων 
του άρθρου 18 της αριθ. 079833/25.10.2011 (ΦΕΚ Β' 2366) 
ΚΥΑ, όπως ισχύει, διαπιστωθεί απόκλιση στα δηλωθέντα 
στοιχεία. Η τροποποίηση γίνεται με τη σύμφωνη γνώμη 
του δικαιούχου, πραγματοποιείται μετά την επιβολή των 
κατά περίπτωση κυρώσεων και μόνον εφόσον πρόκειται 
για απόκλιση με μόνιμο χαρακτήρα. Η τροποποιημένη 
σύμβαση έχει ισχύ από το επόμενο έτος εφαρμογής. 


γ. Μετά από τροποποίηση του θεσμικού ή κανονιστι¬ 
κού πλαισίου και εφόσον αυτό προβλέπεται στην αρχική 
σύμβαση.» 

2. Η παράγραφος 3 του άρθρου 14 της αριθ. 079833/ 
25.10.2011 (ΦΕΚ Β' 2366) ΚΥΑ, όπως τροποποιήθηκε από την 
παράγραφο 3 του άρθρου όγδοου της αριθ. 1683/109963/ 
17.09.2013 (ΦΕΚ Β' 2333) ΚΥΑ αντικαθίσταται ως εξής: 

«3. Τροποποίηση του ΣΠΔ που οδηγεί και σε τροπο¬ 
ποίηση της σύμβασης μπορεί να πραγματοποιηθεί μια 
φορά κατ’ έτος, εκτός περιπτώσεων ανωτέρας βίας. Για 
τις περιπτώσεις ανωτέρας βίας, η τροποποίηση του ΣΠΔ 
και της σύμβασης γίνεται αμέσως μετά την αναγνώρι¬ 
ση των περιπτώσεων ανωτέρας βίας, σύμφωνα με την 
παράγραφο 2 του άρθρου 22 της αριθ. 079833/25.10.2011 
(ΦΕΚ Β' 2366) ΚΥΑ. 

Οι δικαιούχοι υποβάλλουν τεκμηριωμένη αίτηση τρο¬ 
ποποίησης του ΣΠΔ και της σύμβασης στο φορέα υλο¬ 
ποίησης το αργότερο μέχρι 31 Οκτωβρίου κάθε έτους. 

Η τροποποίηση αυτή μπορεί να αφορά ανάλογα με τη 
δράση σε: 

- αλλαγή καλλιέργειας στα αγροτεμάχια, 

- σε μείωση των καλλιεργούμενων εκτάσεων, 

Μία δεύτερη δυνατότητα τροποποίησης του ΣΠΔ μέχρι 
31 Μαρτίου κάθε έτους εφαρμογής μπορεί να γίνει για 
τις εαρινές καλλιέργειες των δράσεων, για τη μείωση 
της συνολικής έκτασης των βοσκοτόπων, για τη μείωση 
των ΜΜΖ και τη μείωση του ζωικού κεφαλαίου. Ειδικά 
για τις αλλαγές καλλιεργειών στα αγροτεμάχια, πρέπει 
οι αιτήσεις τροποποίησης ΣΠΔ να υποβάλλονται πριν την 
έναρξη της εφαρμογής του τροποποιημένου ΣΠΔ. 

Το αίτημα για τροποποίηση του ΣΠΔ και της σύμβασης 
ελέγχεται από τον φορέα υλοποίησης και εγκρίνεται ή 
απορρίπτεται. Σε περίπτωση απόρριψης ισχύει το αρχι¬ 
κό ΣΠΔ. Ο φορέας υλοποίησης ενημερώνει εγγράφως 
τον παραγωγό ή/και τον σύμβουλο για την απόρριψη της 
τροποποίησης του ΣΠΔ. Η τροποποίηση του ΣΠΔ και 
της σύμβασης αφορά τη χρονική περίοδο της δέσμευσης 
που απομένει μέχρι την ολοκλήρωση των συμβατικών 
υποχρεώσεων του δικαιούχου. Εάν η τροποποίηση του 
ΣΠΔ περιλαμβάνει μείωση εκτάσεων ή ΜΜΖ ή ζωικού κε¬ 
φαλαίου πραγματοποιείται μετά την επιβολή των κατά 
περίπτωση κυρώσεων, με εξαίρεση τις περιπτώσεις μει¬ 
ώσεων που απορρέουν αναγκαστικά από την εφαρμογή 
του συμφωνημένου σχεδίου δράσης για την Ελλάδα σε 
ό,τι αφορά τη διαχείριση βοσκοτόπων». 

3. Η παράγραφος 4 του άρθρου 14 της αριθ. 079833/ 
25.10.2011 (ΦΕΚ Β' 2366) ΚΥΑ, όπως τροποποιήθηκε από την 
παράγραφο 4 του άρθρου όγδοου της αριθ. 1683/109963/ 
17.09.2013 (ΦΕΚ Β’ 2333) ΚΥΑ αντικαθίσταται ως εξής: 

«4. Τροποποίηση του ΣΠΔ που δεν οδηγεί και σε τροπο¬ 
ποίηση της σύμβασης μπορεί να πραγματοποιηθεί μέχρι 
31 Οκτωβρίου κάθε έτους. 

Η τροποποίηση αυτή μπορεί να αφορά ανάλογα με τη 
δράση σε: 

- αλλαγή καλλιέργειας (μέσα στην ίδια καλλιεργητική 
ομάδα) στα αγροτεμάχια, 

- αλλαγές σε σταβλικές εγκαταστάσεις, 

- κάθε άλλη περίπτωση συμβατή με τις δεσμεύσεις ανά 
δράση στο κεφάλαιο Γ της αριθ. 079833/25.10.2011 (ΦΕΚ 
Β’ 2366) ΚΥΑ. 

Μία δεύτερη δυνατότητα τροποποίησης του ΣΠΔ δί¬ 
νεται μέχρι 31 Μαρτίου κάθε έτους εφαρμογής για τις 
περιπτώσεις εαρινών καλλιεργειών, μεταβολή στο πρό¬ 
γραμμα βόσκησης και τις περιπτώσεις μη επίτευξης του 

ποσοστού αύξησης για τη δράση 3.1.. Ειδικά για τις αλ¬ 
λαγές καλλιεργειών στα αγροτεμάχια, πρέπει οι αιτήσεις 
τροποποίησης ΣΠΔ να υποβάλλονται πριν την έναρξη της 
εφαρμογής του τροποποιημένου ΣΠΔ. 

Για όλες τις περιπτώσεις το τροποποιημένο ΣΠΔ αφορά 
τη χρονική περίοδο της δέσμευσης που απομένει μέχρι 
την ολοκλήρωση των συμβατικών υποχρεώσεων του δι¬ 
καιούχου. Η τροποποίηση του ΣΠΔ με καλλιέργειες των 
οποίων η ενίσχυση οδηγεί σε υπέρβαση του εγκεκριμένου 
ποσού της διετούς ή πενταετούς σύμβασης, δεν γίνεται 
αποδεκτή από τον φορέα υλοποίησης και εξακολουθεί να 
ισχύει το αρχικό ΣΠΔ. Ο φορέας υλοποίησης ενημερώνει 
εγγράφως τον παραγωγό ή/και τον σύμβουλο για την 
απόρριψη της τροποποίησης του ΣΠΔ. 

Η τροποποίηση του ΣΠΔ για τις δράσεις 1.2 «Βιολογική 
Κτηνοτροφία» και 3.1 «Διατήρηση απειλούμενων αυτο¬ 
χθόνων φυλών αγροτικών ζώων» και συγκεκριμένα για το 
πρώτο και δεύτερο έτος εφαρμογής, σε ό,τι αφορά στην 
αλλαγή των τμημάτων των βοσκοτόπων, στην τροποποί¬ 
ηση της θέσης και του χαρτογραφικού της σταβλικής 
εγκατάστασης καθώς και στη μη επίτευξη του ποσοστού 
αύξησης του ζωικού κεφαλαίου δύναται να υλοποιηθεί 
μετά την υπογραφή της σύμβασης.» 

Αρθρο 4 

1. Η παράγραφος 2 του άρθρου 17 της αριθ. 079833/ 

25.10.2011 (ΦΕΚ Β’ 2366) ΚΥΑ, όπως τροποποιήθηκε από την 
παράγραφο 1 του άρθρου ένατου της αριθ. 1683/109963/ 
17.09.2013 (ΦΕΚ Β’ 2333) ΚΥΑ αντικαθίσταται ως εξής: 

«2. Με τη συμπλήρωση ενός έτους από την ημερομηνία 
έναρξης των δεσμεύσεων κάθε έτους εφαρμογής δηλα¬ 
δή την 16η Οκτωβρίου ή όπως ειδικά αναφέρεται ανά 
δράση στην δημοσιοποιηθείσα Πρόσκληση εκδήλωσης 
ενδιαφέροντος και εντός είκοσι (20) εργασίμων ημερών, 
οι δικαιούχοι υποβάλλουν στο φορέα υλοποίησης δήλωση 
εφαρμογής. Με εγκύκλιο του ΟΠΕΚΕΠΕ είναι δυνατόν να 
οριστούν διαφορετικοί χρόνοι έναρξης και λήξης υποβο¬ 
λής των δηλώσεων εφαρμογής, για λόγους διασταύρωσης 
με την ΑΕΕ. 

Κατά την παραλαβή της δήλωσης εφαρμογής από τους 
φορείς υλοποίησης χορηγείται αριθμός ηλεκτρονικού 
πρωτοκόλλου, ο οποίος επιβεβαιώνει το εμπρόθεσμο της 
υποβολής της δήλωσης εφαρμογής. 

Η δήλωση εφαρμογής μπορεί να υποβληθεί από τους 
δικαιούχους και ηλεκτρονικά στο Σύστημα που υποστη¬ 
ρίζει την εφαρμογή κάθε δράσης λαμβάνοντας ηλεκτρο¬ 
νικό πρωτόκολλο, σύμφωνα με αναλυτικές οδηγίες που 
δίνονται με εγκύκλιο του ΟΠΕΚΕΠΕ.» 

2. Η παράγραφος 5 του άρθρου 17 της αριθ. 079833/ 

25.10.2011 (ΦΕΚ Β' 2366) ΚΥΑ αντικαθίσταται ως εξής: 

«5. Οι φορείς υλοποίησης μετά την ολοκλήρωση της 
διεξαγωγής και καταχώρισης των ελέγχων της παραγρά¬ 
φου 3 του άρθρου 18 της αριθ. 079833/25.10.2011 (ΦΕΚ Β' 
2366) ΚΥΑ και καταχωρίσουν τα αποτελέσματα αυτών στο 
σύστημα, συντάσσουν αναλυτικές καταστάσεις πληρωμής 
του έτους εφαρμογής ανά πρόσκληση και ανά δράση. 
Οι αναλυτικές καταστάσεις πληρωμής δημοσιοποιούνται 
στον πίνακα ανακοινώσεων των φορέων υλοποίησης προ- 
κειμένου να λάβουν γνώση οι ενδιαφερόμενοι και κάθε 
τρίτος που έχει έννομο συμφέρον. Στη συνέχεια οι φορείς 
υλοποίησης προβαίνουν στην αναγνώριση και εκκαθά¬ 
ριση της δαπάνης και συγκροτούν ανά δράση και ανά 
πρόσκληση φάκελο πληρωμής δικαιούχων, ανεξάρτητα 
και παράλληλα με τη διαδικασία υποβολής και εξέτασης 
τυχόν ενστάσεων. Ο έλεγχος των φακέλων πληρωμής 


διενεργείται από εξουσιοδοτημένους υπαλλήλους του 
φορέα υλοποίησης, σύμφωνα με το ισχύον έγγραφο ανά¬ 
θεσης αρμοδιοτήτων και σύμφωνα με τα αναφερόμενα 
σε εγκύκλιο του ΟΠΕΚΕΠΕ. 

Ο φάκελος πληρωμής περιλαμβάνει: 
α) Συγκεντρωτική Κατάσταση/Λίστα Ελέγχου Εκκαθάρι¬ 
σης (οάοοΙ< Ιίεί) με τα συγκεντρωτικά στοιχεία ανά Περιφε¬ 
ρειακή Ενότητα, για κάθε παρτίδα πληρωμής, όπως αυτά 
προκύπτουν μετά την ολοκλήρωση και καταχώριση στη 
Βάση Δεδομένων των αποτελεσμάτων των διενεργηθέ- 
ντων διοικητικών και επιτόπιων ελέγχων, υπογεγραμμένη 
από τον αρμόδιο ελεγκτή, τον προϊστάμενο του αρμόδιου 
τμήματος και τον προϊστάμενο του φορέα υλοποίησης. 
Στα στοιχεία περιλαμβάνεται και η «Βεβαίωση επιλεξι- 
μότητας δαπανών». 

β) Κατάσταση/Λίστα Ελέγχου, για κάθε παρτίδα πλη¬ 
ρωμής, με συγκεντρωτική αναφορά των αποτελεσμάτων 
των διενεργηθέντων διοικητικών και επιτόπιων ελέγχων, 
υπογεγραμμένη από τον προϊστάμενο του αρμόδιου τμή¬ 
ματος και τον προϊστάμενο του φορέα υλοποίησης. 

γ) Αναλυτική Κατάσταση Δείγματος Πληρωμών, υπογε¬ 
γραμμένη από τους αρμόδιους ελεγκτές, τον προϊστάμενο 
του αρμόδιου τμήματος και τον προϊστάμενο του φορέα 
υλοποίησης, στην οποία εμφανίζονται οι δικαιούχοι που 
περιλαμβάνονται στο δείγμα ελέγχου το οποίο επιλέγεται 
από το σύνολο των δικαιούχων που περιλαμβάνονται στην 
Αναλυτική Ονομαστική Κατάσταση Πληρωμής. 

δ) Κατάσταση/Λίστα διοικητικού υπολογιστικού ελέγχου 
υπογεγραμμένη από τους αρμόδιους ελεγκτές. 

ε) Την πρώτη και την τελευταία σελίδα της Αναλυτικής 
Ονομαστικής Κατάστασης Πληρωμής των δικαιούχων ενί¬ 
σχυσης υπογεγραμμένη από τους αρμόδιους ελεγκτές, 
τον αρμόδιο ελεγκτή της δράσης, τον προϊστάμενο του 
αρμόδιου τμήματος και τον προϊστάμενο του φορέα 
υλοποίησης, στην οποία περιλαμβάνονται τα αναλυτικά 
στοιχεία των δικαιούχων, των τυχόν κυρώσεων, που έχουν 
επιβληθεί, το ποσό της Δημόσιας Δαπάνης και η αντίστοι¬ 
χη Κοινοτική Συμμετοχή. Η πλήρης Αναλυτική Ονομαστι¬ 
κή Κατάσταση Πληρωμής διαβιβάζεται σε ηλεκτρονική 
μορφή ή με υποβολή μαγνητικού μέσου στον ΟΠΕΚΕΠΕ. 

στ) Συγκεντρωτική κατάστασης πληρωμής επί της οποί¬ 
ας πραγματοποιείται η αναγνώριση και εκκαθάριση της 
συνολικής δαπάνης και υπογράφεται από τον αρμόδιο 
ελεγκτή της δράσης, τον προϊστάμενο του αρμόδιου 
τμήματος και τον προϊστάμενο του φορέα υλοποίησης.». 

3. Η παράγραφος 6 του άρθρου 17 της αριθ. 079833/ 

25.10.2011 (ΦΕΚ Β' 2366) ΚΥΑ αντικαθίσταται ως εξής: 

«6. Επί των αναρτημένων αναλυτικών καταστάσεων πλη¬ 
ρωμής δύνανται να υποβληθούν από τους δικαιούχους 
ενστάσεις εντός πέντε (5) εργασίμων ημερών από την 
ημερομηνία της πρώτης ανάρτησης. 

Οι ενστάσεις εξετάζονται, εντός διαστήματος δέκα (10) 
εργασίμων ημερών από την ημερομηνία υποβολής τους, 
από τριμελή επιτροπή, στην οποία συμμετέχει τουλάχι¬ 
στον ένας γεωτεχνικός, η οποία ορίζεται με απόφαση 
του Περιφερειάρχη και αποτελείται από υπαλλήλους της 
Περιφέρειας ή/και της Περιφερειακής Ενότητας. 

Οι ενστάσεις που υποβάλλονται για τα αποτελέσματα 
των εργαστηριακών ελέγχων της δράσης 2.1 «Προστασία 
των ευαίσθητων στα νιτρικά περιοχών», του σημείου γ της 
παραγράφου 3 του άρθρου 18 της αριθ. 079833/25.10.2011 
(ΦΕΚ Β' 2366) ΚΥΑ, αφορούν στη διαδικασία της δειγμα¬ 
τοληψίας ή άλλες ενέργειες και όχι στα αποτελέσματα 
του ελέγχου. Σε καμία περίπτωση δεν μπορεί να πραγμα¬ 
τοποιηθεί νέα δειγματοληψία λόγω αδυναμίας σύγκρισης 

των αποτελεσμάτων μεταξύ δυο δειγματοληψιών που 
πραγματοποιήθηκαν σε διαφορετικές χρονικές περιόδους. 

Στην επιτροπή εξέτασης των ενστάσεων δεν μπορούν 
να συμμετέχουν μέλη τα οποία διεξήγαγαν, σε προγενέ¬ 
στερο στάδιο, οποιοδήποτε έλεγχο που αφορούσε την 
αίτηση πληρωμής και τη δήλωση εφαρμογής του ενιστά- 
μενου. Εφόσον κριθεί σκόπιμο η επιτροπή ενστάσεων 
δύναται να ζητήσει την άποψη του φορέα διενέργειας 
των εργαστηριακών ελέγχων, εφόσον η ένσταση αφορά 
στον εργαστηριακό έλεγχο.». 

4. Η παράγραφος 7 του άρθρου 17 της αριθ. 079833/ 

25.10.2011 (ΦΕΚ Β' 2366) ΚΥΑ όπως έχει τροποποιηθεί από 
την παράγραφο 5 του άρθρου ένατου της αριθ. 1683/ 
109963/17.09.2013 (ΦΕΚ Β' 2333) ΚΥΑ αντικαθίσταται ως 
εξής: 

«7. Μετά την εκδίκαση των ενστάσεων οι φορείς υλο¬ 
ποίησης προβαίνουν στην αναγνώριση και εκκαθάριση 
της δαπάνης και συγκροτούν ανά δράση και ανά πρό¬ 
σκληση νέο φάκελο πληρωμής δικαιούχων, σύμφωνα με 
τα ανωτέρω εκτεθέντα στην παράγραφο 1 του άρθρου 
5 της παρούσας». 

Αρθρο 5 

1. Στην παράγραφο 2 του άρθρου 18 της αριθ. 079833/ 

25.10.2011 (ΦΕΚ Β' 2366) ΚΥΑ το σημείο α. ββ. υποσημείο 
δδ. αντικαθίσταται ως εξής: 

«δδ. Έλεγχο υποβολής διπλής αίτησης ενίσχυσης από 
το ίδιο πρόσωπο και έλεγχος για ύπαρξη του ίδιου αγρο¬ 
τεμαχίου σε περισσότερες από μία αιτήσεις ενίσχυσης 
με εξαίρεση τις προσκλήσεις που προκηρύχθηκαν βάσει 
της αριθ. 239591/02.10.2009 (ΦΕΚ Β' 2204) ΚΥΑ.» 

2. Στην παράγραφο 3 του άρθρου 18 της αριθ. 
079833/25.10.2011 (ΦΕΚ Β’ 2366) ΚΥΑ, όπως ισχύει, το ση¬ 
μείο γ. υποσημείο εε αντικαθίσταται ως εξής: 

«εε. Ο φορέας υλοποίησης των εργαστηριακών ελέγχων 
των αναλύσεων εδαφικών δειγμάτων αποστέλλει εγγρά- 
φως τα αποτελέσματα των αναλύσεων στους φορείς 
υλοποίησης, στον φορέας εφαρμογής και στον ΟΠΕΚΕΠΕ 
πριν την πραγματοποίηση των πληρωμών, έχοντας με¬ 
τατρέψει το άζωτο σε ισοδύναμες Λιπαντικές Μονάδες 
αζώτου/στρέμμα. Τα αποτελέσματα καταχωρούνται μη¬ 
χανογραφικά στο σύστημα από τους αρμόδιους χειριστές 
του φορέα υλοποίησης των εργαστηριακών ελέγχων.» 

Άρθρο 6 

1. Στην παράγραφο 2 του άρθρου 19 της αριθ. 079833/ 

25.10.2011 (ΦΕΚ Β' 2366) ΚΥΑ όπως έχει τροποποιηθεί 
από την παράγραφο 1 του άρθρου ενδέκατου της αριθ. 
1683/109963/17.09.2013 (ΦΕΚ Β' 2333) ΚΥΑ το σημείο β. 
υποσημείο ββ. αντικαθίσταται ως εξής: 

«ββ. Εάν η διαφορά δεν υπερβαίνει το 3% η ενίσχυση 
υπολογίζεται βάσει της προσδιορισθείσας έκτασης.» 

2. Στην παράγραφο 2 του άρθρου 19 της αριθ. 
079833/25.10.2011 (ΦΕΚ Β' 2366) ΚΥΑ όπως έχει τροπο¬ 
ποιηθεί από την παράγραφο 1 του άρθρου ενδέκατου της 
αριθ. 1683/109963/17.09.2013 (ΦΕΚ Β' 2333) ΚΥΑ το σημείο 
γ. αντικαθίσταται ως εξής: 

«γ. Εάν η διαφορά υπερβαίνει το 50% της προσδιορι- 
σθείσας έκτασης δε χορηγείται και πάλι καμία ενίσχυση 
βάσει της έκτασης για την εν λόγω καλλιεργητική ομάδα. 
Επιπλέον, το ποσό της ενίσχυσης που αντιστοιχεί στη δι¬ 
αφορά μεταξύ της ενταχθείσας και της προσδιορισθείσας 
έκτασης για την εν λόγω καλλιεργητική ομάδα συμψηφίζε¬ 
ται σύμφωνα με το άρθρο 5β του Καν. (ΕΚ) 885/2006 της 
Επιτροπής, όπως αυτός τροποποιήθηκε από τον Καν. (ΕΚ) 


1034/2008, κατά τη διάρκεια των τριών ημερολογιακών 
ετών που έπονται του ημερολογιακού έτους της διαπί¬ 
στωσης της παράβασης. Εάν το ποσό δεν συμψηφίζεται 
πλήρως κατά το χρονικό αυτό διάστημα, το υπόλοιπο 
παραγράφεται.» 

3. Στην παράγραφο 2 του άρθρου 19 της αριθ. 079833/ 

25.10.2011 (ΦΕΚ Β' 2366) ΚΥΑ όπως έχει τροποποιηθεί 
από την παράγραφο 1 του άρθρου ενδέκατου της αριθ. 
1683/109963/17.09.2013 (ΦΕΚ Β' 2333) ΚΥΑ το σημείο δ. 
υποσημείο ββ. αντικαθίσταται ως εξής: 

«ββ. Εάν η εν λόγω διαφορά υπερβαίνει το 20% της 
προσδιορισθείσας έκτασης, δεν χορηγείται και πάλι η 
ενίσχυση την οποία δικαιούται ο κάτοχος της εκμετάλ¬ 
λευσης στο πλαίσιο της συγκεκριμένης δράσης για το 
συγκεκριμένο ημερολογιακό έτος και επιπλέον το ποσό 
ενίσχυσης που αντιστοιχεί στη διαφορά μεταξύ της εντα¬ 
χθείσας και της προσδιορισθείσας έκτασης, συμψηφίζεται 
σύμφωνα με το άρθρο 5β του Καν. (ΕΚ) 885/2006 της 
Επιτροπής, όπως αυτός τροποποιήθηκε από τον Καν. (ΕΚ) 
1034/2008 με την ενίσχυση που δικαιούται ο εν λόγω 
δικαιούχος βάσει αιτήσεων που θα καταθέσει κατά τη 
διάρκεια των τριών ημερολογιακών ετών που έπονται του 
ημερολογιακού έτους της διαπίστωσης της παράβασης. 
Εάν το ποσό δεν συμψηφίζεται κατά το χρονικό αυτό 
διάστημα το υπόλοιπο παραγράφεται.» 

4. Στην παράγραφο 2 του άρθρου 19 της αριθ. 
079833/25.10.2011 (ΦΕΚ Β' 2366) ΚΥΑ όπως έχει τροπο¬ 
ποιηθεί από την παράγραφο 1 του άρθρου ενδέκατου της 
αριθ. 1683/109963/17.09.2013 (ΦΕΚ Β' 2333) ΚΥΑ το σημείο 
ε. αντικαθίσταται ως εξής: 

«ε. Για όλες τις δράσεις του μέτρου, ως μη προσδιορι- 
σθείσες θεωρούνται οι εκτάσεις εφόσον: 

Δεν είναι δυνατός ο εντοπισμός των τεμαχίων που κα¬ 
λύπτονται από τη σύμβαση και τηρούν τις δεσμεύσεις. 
Στην περίπτωση αυτή περιλαμβάνονται και: 

- Η πώληση αγροτεμαχίων 

- Η αδυναμία χωρικής ταυτοποίησης των εν λόγω τε¬ 
μαχίων με τα τεμάχια που δηλώνονται στην αίτηση πλη¬ 
ρωμής. 

- Η αντικατάσταση αγροτεμαχίων (με την εξαίρεση των 
βοσκοτόπων σύμφωνα με το άρθρο 2 της παρούσας και 
για τις δράσεις 1.2,1.3, 3.1 και 3.5) και 

- Η μη ύπαρξη παραστατικών κατοχής των εκτάσε¬ 
ων συμπεριλαμβανομένης και της μη ανανέωσης ενοι- 
κιαστηρίων που έχουν προσκομισθεί για την απόδειξη 
χρήσης/κατοχής κοινόχρηστων δημοτικών εκτάσεων και 
βοσκοτόπων. Διευκρινίζεται ότι η επιβολή κυρώσεων για 
την περίπτωση της μη ανανέωσης ενοικιαστηρίων που 
αφορούν κοινοτικούς βοσκοτόπους για τις δράσεις 1.2, 
1.3, 3.1 και 3.5 εφαρμόζεται εφόσον υπάρχει εναπομείνας 
βοσκότοπος για τη λειτουργία της εκμετάλλευσης για τον 
οποίο τηρείται η πυκνότητα βόσκησης εντός των ορίων 
της πολλαπλής συμμόρφωσης, όπως γίνεται αναλυτική 
αναφορά στα άρθρα δέκατο πέμπτο, δέκατο έκτο, δέκατο 
ένατο και εικοστό πρώτο της αριθ. 1683/109963/17.09.2013 
(ΦΕΚ Β’ 2333) ΚΥΑ με τις ειδικές δεσμεύσεις και ειδικές 
κυρώσεις ανά δράση. Σε περίπτωση μη ύπαρξης άλλου 
τμήματος βοσκοτόπου ή μη τήρησης της πυκνότητας 
βόσκησης της ενταγμένης εκμετάλλευσης εφαρμόζεται 
η κύρωση της παραγράφου 8 του άρθρου 19 της αριθ. 
079833/25.10.2011 (ΦΕΚ Β' 2366) ΚΥΑ. 

Εξαίρεση αποτελούν οι περιπτώσεις όπου η μη τήρηση 
της πυκνότητας βόσκησης της ενταγμένης εκμετάλλευσης 
εντός των ορίων της πολλαπλής συμμόρφωσης οφείλεται 
στη μεταβολή της επιλεξιμότητας των βοσκοτόπων λόγω 

επαναξιολόγησης της βοσκοϊκανότητας των εκτάσεων 
αυτών στο πλαίσιο του συμφωνημένου σχεδίου δράσης. 
Στην περίπτωση αυτή δίνεται η δυνατότητα στους δικαι¬ 
ούχους των δράσεων 1.2,1.3, 3.1 και 3.5 μείωσης και του 
ζωικού τους κεφαλαίου χωρίς την επιβολή κυρώσεων, έτσι 
ώστε να τηρείται η πυκνότητα βόσκησης εντός των ορίων. 

Όταν η μείωση της προσδιορισθείσας έκτασης για κάθε 
δράση είναι μόνιμη, μετά την επιβολή των παραπάνω κυ¬ 
ρώσεων για το συγκεκριμένο έτος εφαρμογής, οι φορείς 
υλοποίησης προβαίνουν σε μείωση της έκτασης της σύμ¬ 
βασης και του ΣΠΔ, σύμφωνα με την παράγραφο 1β του 
άρθρου 14 της αριθ. 079833/25.10.2011 (ΦΕΚ Β’ 2366) ΚΥΑ». 

5. Στην παράγραφο 3 του άρθρου 19 της αριθ. 
079833/25.10.2011 (ΦΕΚ Β’ 2366) ΚΥΑ το σημείο ε. αντικα¬ 
θίσταται ως εξής: 

«ε. Για όλες τις δράσεις του μέτρου που αφορούν 
ζώα, ως μη ευρεθέντα θεωρούνται τα ζώα τα οποία δεν 
μπορούν να εντοπισθούν. Στην περίπτωση αυτή περι¬ 
λαμβάνονται και αποκλίσεις που αφορούν στο σύστημα 
αναγνώρισης και καταγραφής των βοοειδών και των αι¬ 
γοπροβάτων όπως:» 

6. Στην παράγραφο 3 του άρθρου 19 της αριθ. 079833/ 
25.10.2011 (ΦΕΚ Β’ 2366) ΚΥΑ το σημείο ε. υποσημείο αα. 
αντικαθίσταται ως εξής: 

«αα.Ένα βοοειδές ή ένα αιγοπρόβατο που έχει απολέσει 
ένα από τα δύο ενώτια θεωρείται ότι δεν έχει προσδι- 
ορισθεί υπό τον όρο ότι δεν αναγνωρίζεται σαφώς και 
ατομικώς βάσει των άλλων στοιχείων του συστήματος 
αναγνώρισης και καταγραφής των βοοειδών και των αι¬ 
γοπροβάτων.» 

Αρθρο 7 

Η παράγραφος 3 του άρθρου 23 της αριθ. 079833/25.10.2011 
(ΦΕΚ Β' 2366) ΚΥΑ, όπως τροποποιήθηκε από το άρθρο 
δέκατο τρίτο της αριθ. 1683/109963/17.09.2013 (ΦΕΚ Β' 
2333) ΚΥΑ αντικαθίσταται ως εξής: 

«3. Κατά την περίοδο της δέσμευσης δεν επιτρέπεται 
η αλλαγή των αγροτεμαχίων για τα οποία έχουν ανα- 
ληφθεί οι ειδικές δεσμεύσεις του Κεφαλαίου Γ της αριθ. 
079833/25.10.2011 (ΦΕΚ Β’ 2366) ΚΥΑ, όπως ισχύει, πλην των 
περιπτώσεων ανωτέρας βίας και αυτών της παραγράφου 
3α του άρθρου 21 της αριθ. 079833/25.10.2011 (ΦΕΚ Β’ 2366) 
ΚΥΑ. Εξαίρεση αποτελούν τμήματα κοινόχρηστων ή ιδι¬ 
ωτικών βοσκοτόπων τα οποία μπορούν να ανανεώνονται 
με άλλα τμήματα βοσκοτόπων, σύμφωνα με το άρθρο 2 
της παρούσας.» 

Αρθρο 8 

1. Στην παράγραφο 4 του άρθρου 27 της αριθ. 
079833/25.10.2011 (ΦΕΚ Β’ 2366) ΚΥΑ στο σημείο β. υποση¬ 
μείο ββ. το δεύτερο εδάφιο του ί. αντικαθίσταται ως εξής: 

«Για λόγους ορθής γεωργικής πρακτικής η αμειψισπορά 
συνιστάται να γίνεται εκ περιτροπής σε όλα τα αγροτεμά¬ 
χια της εκμετάλλευσης που εντάσσονται στη δράση, ώστε 
στο τέλος της περιόδου δέσμευσης κάθε αγροτεμάχιο 
της εκμετάλλευσης (πλην της έκτασης του μόνιμου ακαλ¬ 


λιέργητου περιθωρίου) να καλλιεργηθεί τουλάχιστον μια 
φορά με κάποια από τις καλλιέργειες αμειψισποράς. Ως 
καλλιέργειες αμειψισποράς μπορούν να χρησιμοποιηθούν 
εκείνες που παραδοσιακά καλλιεργούνται ως ξηρικές.» 

2. Στο σημείο β. της παραγράφου 7 του άρθρου 27 της 
αριθ. 079833/25.10.2011 (ΦΕΚ Β' 2366) ΚΥΑ διαγράφεται η 
τελευταία κουκίδα: «·της συνολικής ποσότητας ύδατος 
που εφαρμόστηκε κατά το έτος που αφορά η δήλωση 
εφαρμογής αλλά και των δόσεων άρδευσης». 

3. Στο σημείο α. της παραγράφου 8 του άρθρου 27 της 
αριθ. 079833/25.10.2011 (ΦΕΚ Β' 2366) ΚΥΑ το υποσημείο 
αα αντικαθίσταται ως εξής: 

«αα. Υπέρβαση της συνολικής εφαρμοζόμενης αζωτού- 
χου λίπανσης μέχρι 5% σε σχέση με την προβλεπόμενη 
δεν επισύρει καμία κύρωση.» 

4. Στο υποσημείο αα. του σημείου γ. της παραγράφου 
8 του άρθρου 27 της αριθ. 079833/25.10.2011 (ΦΕΚ Β’ 2366) 
ΚΥΑ, όπως αντικαταστάθηκε από την παράγραφο 10 του 
άρθρου δέκατου έβδομου της αριθ. 1683/109963/17.09.2013 
(ΦΕΚ Β’ 2333) ΚΥΑ, διαγράφεται η δεύτερη παύλα: «-δεν 
είναι θεωρημένα από τη ΔΟΥ». 

Αρθρο 9 

Η παράγραφος 2 του άρθρου 35 της αριθ. 079833/ 
25.10.2011 (ΦΕΚ Β' 2366) ΚΥΑ αντικαθίσταται ως εξής: 

«2. Γ ια τους παλαιούς δικαιούχους των γεωργοπερι- 
βαλλοντικών δράσεων της προηγούμενης προγραμμα¬ 
τικής περιόδου (ΕΠΑΑ 2000-2006), που έχουν υπογράψει 
σύμβαση μέχρι τις 31.12.2006 καθώς και για τους δικαιού¬ 
χους της δράσης 3.6 «Μακροχρόνια Παύση Εκμετάλλευ¬ 
σης Γ εωργικών Γ αιών» της Β’ Προγραμματικής Περιόδου 
και μέχρι την ολοκλήρωση των δεσμεύσεών τους στο 
πλαίσιο συγκεκριμένης σύμβασης, εξακολουθεί να ισχύει 
η αριθ. 239591/02.10.2009 (ΦΕΚ Β’ 2204) ΚΥΑ καθώς και οι 
διατάξεις των άρθρων 18 (πλην της δράσης 3.6 «Μακρο¬ 
χρόνια Παύση Εκμετάλλευσης Γ εωργικών Γ αιών»), 19 και 
22 της αριθ. 079833/25.10.2011 (ΦΕΚ Β' 2366) ΚΥΑ, όπως 
τροποποιήθηκε από την αριθ. 1683/109963/17.09.2013 (ΦΕΚ 
Β’ 2333) ΚΥΑ. 

Αρθρο 10 

Κατά τα λοιπά ισχύει η αριθ. 079833/25.10.2011 
(ΦΕΚ Β'2366) ΚΥΑ όπως τροποποιήθηκε με την αριθ. 
1683/109963/17.09.2013 (ΦΕΚ Β'2333) όμοια απόφαση. 

Αρθρο 11 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 11 Αυγούστου 2014 

